5. 
APLICAŢII TRANZISTOARE
5.1. Amplificator cu TB în conexiune emitor comun (EC).


În figura 5.1 este prezentată schema cea mai frecvent întâlnită a unui etaj de amplificare cu tranzistor bipolar, aflat în conexiunea EC.

Fig.5.1. Schemă amplificator cu TB în conexiune EC.


Elementele din Fig.5.1 au următoarele semnificaţii:

RB1, RB2 – divizor de tensiune pentru polarizare cu rol în crearea potenţialului necesar pentru ca tranzistorul să funcţioneze în regiunea activă normală;

RE – rezistenţa din emitor cu rol de stabilizare termică;

C1,C2  – condensatoare de cuplaj care separă în curent continuu etajul blocând componenta continuă, dar lasă să treacă componenta alternativă;

CE – condensator de decuplare care are rol de punere a emitorului la masă în curent alternativ;
RC – rezistenţa de sarcină;
Uin – amplitudinea tensiunii semnalului de intrare;
Uo – amplitudinea tensiunii semnalului de ieşire.

Dacă se aplică teoremele de calcul a circuitelor electrice, se obţine pentru regimul de curent continuu valoarea tensiunii de polarizare a joncţiunii BE:

Din relaţia anterioară se observă că tensiunea de intrare depinde de valorile rezistenţelor divizorului de tensiune.

Amplificarea în tensiune a acestui amplificator se determină astfel:

unde gm reprezintă panta tranzistorului.


Amplificatorul din Fig.5.1 este limitat la o funcţionare într-un anumit domeniu de frecvenţe. Partea inferioară a intervalului este limitat de condensatoarele de cuplare, iar partea superioară este limitată de modul de comportare a tranzistorului la frecvenţe ridicate. Deci putem spune că acest amplificator funcţionează la frecvenţe medii.


În curent alternativ, rezistenţa din emitor care are rol de stabilizare termică, are un rol negativ, şi anume că micşorează amplificarea de tensiune a etajului. Problema este rezolvată prin conectarea în paralel a condensatorului de decuplarea. Denumirea de condensator de decuplare vine de la faptul că în curent alternativ condensatorul are o impedanţă mică ceea ce conduce la o impedanţă în emitor de asemenea mică.


Amplificatorul este limitat în funcţionare şi de valorile de intrare. Dacă nu se respectă aceste limite semnalul de ieşire poate fi trunchiat, în partea superioară de către intrarea în saturaţie a tranzistorului iar în partea inferioară de către intrarea în zona de blocare a tranzistorului (Fig.5.2).

a) datorită saturaţiei


b) datorită blocării
c) datorită saturaţiei şi blocării

Fig.5.2. Limitarea tensiunii de ieşire.

Observaţii:

· amplificarea în tensiune este mare (de ordinul zecilor sau sutelor);

· amplificarea în curent este mare (de ordinul zecilor sau sutelor);

· amplificarea în putere este foarte mare;

· defazează mărimea de intrare cu 180° deci poate fi folosit ca şi inversor de fază;
· impedanţa de intrare are valoare medie, iar amplificatorul nu poate fi utilizat ca şi amplificator ideal;

· impedanţa de ieşire are valoare medie (aproximativ egală cu RC).

În concluzie acest tip de amplificator se poate folosi ca şi amplificator de audiofrecvenţă şi videofrecvenţă de puteri mici şi la aparate electrocasnice.

5.2. Amplificator cu TB în conexiune bază comună (BC).

În Fig.5.3 este prezentată schema unui etaj de amplificare cu tranzistor bipolar, aflat în conexiunea BC.

Fig.5.3. Schemă amplificator cu TB în conexiune BC.


Elementele din Fig.5.3 au următoarele semnificaţii:

RB1, RB2 – divizor de tensiune pentru polarizare cu rol în crearea potenţialului necesar pentru ca tranzistorul să funcţioneze în regiunea activă normală;

RE – rezistenţa din emitor cu rol de stabilizare termică;

C1,C2  – condensatoare de cuplaj care separă în curent continuu etajul blocând componenta continuă, dar lasă să treacă componenta alternativă;

CB – condensator de decuplare care are rol de punere a bazei la masă în curent alternativ;

RC – rezistenţa de sarcină;

Uin – amplitudinea tensiunii semnalului de intrare;

Uo – amplitudinea tensiunii semnalului de ieşire.


Amplificarea în tensiune a acestui amplificator se determină astfel:

unde gm reprezintă panta tranzistorului.

Observaţii:

· amplificarea în tensiune este mare;

· etajul nu defazează mărimea de ieşire faţă de cea de intrare;

· impedanţa de intrare are valoare mică (zeci de ohmi), iar din acest motiv poate fi utilizat ca şi amplificator ideal de curent;

· impedanţa de ieşire are valoare medie (aproximativ egală cu RC).


În concluzie acest tip de amplificator se poate folosi ca şi amplificator de frecvenţe ridicate cu sarcină acordată.

5.3. Amplificator cu TB în conexiune colector comun (CC).


În Fig.5.4 este prezentată schema unui etaj de amplificare cu tranzistor bipolar, aflat în conexiunea CC.

Fig.5.4. Schemă amplificator cu TB în conexiune CC.


Elementele din Fig.5.4 au următoarele semnificaţii:

RB1, RB2 – divizor de tensiune pentru polarizare cu rol în crearea potenţialului necesar pentru ca tranzistorul să funcţioneze în regiunea activă normală;

RE – rezistenţa de sarcină;

C1,C2  – condensatoare de cuplaj care separă în curent continuu etajul blocând componenta continuă, dar lasă să treacă componenta alternativă;

Uin – amplitudinea tensiunii semnalului de intrare;

Uo – amplitudinea tensiunii semnalului de ieşire.


Amplificarea în tensiune a acestui amplificator se determină astfel:

Observaţii:

· amplificarea în tensiune este unitară;

· amplificarea în curent este mare;

· etajul nu defazează mărimea de ieşire faţă de cea de intrare;

· impedanţa de intrare are valoare foarte mare (RE multiplicată cu factorul de amplificare);

· impedanţa de ieşire are valoare (rezistenţa echivalentă din bază împărţită la factorul de amplificare).


În concluzie acest tip de amplificator este folosit ca etaj tampon, adaptor de impedanţă (repetor pe emitor).
5.4. Generator de curent cu tranzistor bipolar.


Scopul acestui circuit este să furnizeze curent constant altor etaje, fără a fi afectat de semnalul care se propagă dinspre acele etaje. Întrucât generatorul de curent trebuie să aibă o impedanţă internă mare, cea mai bună soluţie este să folosim colectorul pentru ieşirea în curent. În Fig.5.5 se prezintă schema unui generator de curent cu tranzistor bipolar.

Fig.5.5. Generator de curent cu tranzistor bipolar.


Pentru etajul din Fig.5.5 să funcţiona ca şi generator de curent trebuie ca tranzistorul să funcţioneze în regiunea activă normală şi să respecte anumite restricţii. Prima restricţie este legată de valoarea căderii de tensiune pe rezistenţa de sarcină care trebuie să fie în intervalul (0,

). A doua restricţie este aceea că rezistenţa de sarcină trebuie să respecte următoarea condiţie:

unde UCEsat este tensiunea colector-emitor când tranzistorul este în regim de saturaţie.

5.5. Etaje de amplificare cu două tranzistoare bipolare; tranzistoare compuse.

Etajul CC-EC

Etajul CC-EC prezentat în Fig.5.6.a are următoarele proprietăţile:

· impedanţă mare de intrare (ca la CC);
· impedanţă de ieşire medie (ca la EC);
· amplificarea de tensiune dată de al doilea tranzistor;
· amplificarea de curent mare (amândouă tranzistoarele amplifică în curent).
Etajul CC-CC


Etajul CC-CC prezentat în Fig.5.6.b are următoarele proprietăţile:

· impedanţă de intrare foarte mare (mai mult decât la CC);
· impedanţă de ieşire mică (ca la CC);
· amplificare subunitară de tensiune;
· amplificarea de curent mare (amândouă tranzistoarele amplifică în curent).
Etajul EC-BC (cascod)


Etajul EC-BC prezentat în Fig.5.6.c are următoarele proprietăţile:

· impedanţă de intrare medie (ca la EC);
· impedanţă de ieşire mai mare decât la BC;
· amplificare de tensiune este asemănătoare cu cea de la EC dar amplifică în tensiune numai T2;
· amplificarea de curent ca la EC, amplifică T1.

Acest tip de foloseşte avantajos la frecvenţe mari, pentru că primul tranzistor lucrează cu amplificare mică (impedanţa de sarcină este mică).

Etajul CC-BC (cuplaj prin emitor)


Etajul CC-BC prezentat în Fig.5.6.d are următoarele proprietăţile:

· impedanţă de ieşire mare (ca la BC);
· etajul funcţionează ca atare în amplificatoarele diferenţiale, când sunt atacate nesimetric.

a) Etaj CC-EC




b) Etaj CC-CC

c) Etaj EC-BC




d) Etaj CC-BC

Fig.5.6. Etaje amplificatoare cu două tranzistoare.

Tranzistoare compuse.


Tranzistorul Darlington (Fig.5.7.a) este un tranzistor compus din două tranzistoare care are avantajul că tranzistoarele sunt montate în aceeaşi capsulă. Dezavantaje sale sunt: al doilea tranzistor nu se saturează niciodată, ceea ce micşorează randamentul în etajele de putere; în circuite liniare, al doilea tranzistor primeşte în bază reacţie internă, generată de primul tranzistor (probleme de lărgime a benzii şi stabilitate).

Un alt tranzistor compus este cel din Fig.5.7.b, care este echivalent din punct de vedere funcţional cu un tranzistor de tip n-p-n.

În ambele cazuri valoarea mai mare a curentului trece prin tranzistorul al doilea.

a) Darlington


b) Alt tip

Fig.5.7. Tranzistoare compuse din două tranzistoare.

5.6. Amplificator cu sarcină acordată (amplificator selectiv).


Acest tip de amplificator (Fig.5.8) se foloseşte în domeniul radiofrecvenţei şi frecvenţelor intermediare.

Fig.5.8. Amplificator cu sarcină acordată.

În cazul acestui amplificator sarcina este circuitul rezonant paralel RLC. Acest circuit intră în rezonanţă la frecvenţa pentru care pulsaţia ia valoarea, 

. În aceste condiţii tranzistorul trebuie să funcţioneze ca şi generator de curent.


Acest circuit poate deveni instabil datorită reacţiei interne, iar acordul circuitului selectiv de la intrare este influenţat de acordul circuitului selectiv de la ieşire şi reciproc. Problema se rezolvă prin utilizarea unui circuit cascod cuplat prin emitor (Fig.5.9).

[image: image23.png]



Fig.5.9. Amplificator selectiv de tip cascod.

